Egpaar sterf in gru-aanval | Maroela Media
'n Egpaar, albei in hul laat 60's, is dood gevind by hul huis in Ferryvale in Nigel aan die Oos-Rand.
Ao. Madeleine von Wielligh, woordvoerder van die polisie, het aan Maroela Media gesê die egpaar se liggame is Saterdag 23:40 deur beamptes van die Nigel-polisie gevind. Volgens Von Wielligh het die polisie in Duduza inligting ontvang oor 'n verdagte motor wat opgemerk is in die omgewing. Die polisie het dit opgevolg en vasgestel dat die motor aan die vermoorde egpaar behoort.
Volgens Von Wielligh is beamptes van die Nigel-polisie na die huis ontbied waar hulle die liggame gevind het. Die man is verskeie kere met 'n skerp voorwerp gesteek en die vrou vermoedelik verwurg. Von Wielligh wou nie in dié stadium uitwei oor waar presies die liggame van die egpaar gevind is in die huis nie. Een van die liggame is glo wel buite die huis aangetref.
Von Wielligh het gesê die man was 69 jaar oud en die vrou 67. "Daar was geen geforseerde toegang tot die huis nie. Drie verdagtes is reeds in hegtenis geneem. Die moordenaars het behalwe vir die motor ook met huishoudelike items en juwele weggekom."
Von Wielligh het gesê die egpaar is vermoedelik in die tydperk tussen laat Saterdagoggend en tot hul liggame gevind is vermoor. Sy kon nie bevestig of daar nog verdagtes in verband met die moord gesoek word nie.
Gauteng moorde Nigel polisie
SUID AFRIKA …. dit is SKOKKEND !!!!!
Eendag is eendag, dan gaan die wiel verkeerd draai vir hierdie lafhartige skurke…..
By hou van 'ware' statistieke van die gereelde moorde sal skok.
Dis ons kommentaar vir ontelbare jare al.
Dis " skokkend . . en " . .so kan dit nie aangaan . . . en wat gaan in die land aan" ens. . ens.
Dit sal net vererger en ons sal dit net meer geredeliker aanvaar en dit in aan ons GOD bly opdrae. . self sal ons niks doen nie